Učiteljski fakultet u Vranju Univerziteta u Nišu

**Učiteljski fakultet u Vranju Univerziteta u Nišu** je visokoobrazovna i naučna ustanova na kojoj se obavljaju studije prvog, drugog i trećeg stepena, kao i studije za inovaciju znanja i stručnog obrazovanja.

## Historija
Učiteljski fakultet u Vranju funkcioniše pod okriljem Univerziteta u Nišu. Na ovom fakultetu studira 750 studenata na smeru za učitelje i vaspitače.

Godine 1998. otvoreno je Odeljenje u Negotinu na kome studira oko 120 aktivnih studenata na smeru za učitelje.

Pored osnovnih akademskih studija, na Učiteljskom fakultetu postoji program doktorskih studija sa četiri smera: smer za metodiku nastave srpskog jezika i književnosti, za metodiku nastave matematike, metodiku nastave PPD-a i metodiku nastave fizičkog vaspitanja.

Fakultet je opremljen savremenom opremom neophodnom za ostvarivanje pomenutih programa i nastavnih sadržaja.

Biblioteka broji oko 25.000 knjiga iz oblasti pedagogije, psihologije, filozofije, matematike, metodike i beletristike. Značajno mesto zauzimaju udžbenici za rad u mlađim razredima, kao i listovi i časopisi.

## Obrazovna delatnost
Vranje je najveći i najpoznatiji grad na krajnjem jugu Srbije. To je ekonomski, politički i kulturni centar Pčinjskog okruga sa dugom tradicijom obrazovanja učitelja. U Vranju je radila Učiteljska škola od 1946 godine, petogodišnja Učiteljska škola (1954-1972) i „pedagoška akademija „Ivo Andrić" (1972-1994). Prvog oktobra 1993 godine osnovan je Učiteljski fakultet u Vranju.

Učiteljski fakultet u Vranju je nastavno-naučna i obrazovna visokoškoska ustanova u sastavu Univerziteta u Nišu. U okviru svoje osnovne delatnosti, Fakulteta se bavi izdavanjem knjiga, udžbenika, priručnika, monografija i drugih publikacija. 
Pored osnovnih studija, Fakultet organizuje postdiplomske doktorske studije i druge oblike stručnog usavršavanja u oblasti društvenih nauka. Nastava na osnovnim studijama organizuje se na smeru za učitelje i smeru za vaspitače. Nastava doktorskih studija koja traje tri godine po Bolonjskom procesu organizuje se na sledećim smerovima: 1. Metodika nastave srpskog jezika i keiževnosti, 2. Metodika nastave matematike, 3. Metodika nastave poznavanja prirode i društva i 4. Metodika nastave fizičkog vaspitanja.

Organizacija i rad Fakulteta uređuje se Zakonom o visokom obrazovanju, Statutom i opštim aktima. Fakultet organizuje i obavlja nastavno-naučnu delatnost i administrativno-tehničke poslave. Nastavno-naučnu delatnost obavljaju nastavnici i saradnici Fakulteta izabrani u skladu sa Zakonom o visokom obrazovanju. Administrativno-tehničke poslove obavljaju stručni radnici koji čine Sekretarijat Fakulteta.

Radom Fakulteta rukovodi dekan. Fakultet ima četiri prodekana: za nastavu, naučno-istraživačku delatnost, prodekana za međunarodnu saradnju i prodekana za evaluaciju kvaliteta studiranja. Poslovodni organ Fakulteta je Savet. Društveni i kulturni život studenata odvija se u okviru organizacije Saveza studenata koji daje svoje predstavnike za Studentski parlament.

## Naučno-istraživačka delatnost

## Rukovodeće telo Fakulteta

## Katedre
* Katedra za metodike nastave
* Katedra za jezike i književnost
* Katedra za pedagogiju i psihologiju
* Katedra za društvene nauke

## Vanjske veze
* Učiteljski fakultet Univerziteta u Nišu